VAIO-käyttöopas SVE1111-sarja

FAQ

#### Mitä pitää tehdä, jos VAIO-tietokone ei pysty muodostamaan yhteyttä liityntäpisteeseen (Internetiin)?

- Katso kohta Mitä pitäisi tehdä, jos en voi käyttää langatonta lähiverkkoa (WLAN)?. [Tietoja]

- Varmista, että liityntäpisteen virta on kytkettynä.

- Tarkista liityntäpisteen asetukset.
  VAIO-tietokone ei ehkä pysty muodostamaan yhteyttä liityntäpisteeseen tai yhteys voi olla epävakaa, jos jokin seuraavista asetuksista on käytössä.

- Liityntäpiste on määritetty hylkäämään tietoliikenne laitteista, joiden SSID-tunnus on "ANY", ja VAIO-tietokoneen tai liityntäpisteen SSID-tunnukseksi on asetettu "ANY"

- Liityntäpiste on piilotilassa.
  Lisätietoja saat liityntäpisteen mukana toimitetusta oppaasta tai langattoman lähiverkkosi (WLAN) palveluntarjoajalta.

- Varmista, että VAIO-tietokone ja liityntäpiste on liitetty toisiinsa. [Tietoja]

- Yhteyden muodostuksen onnistumiseen vaikuttavat muun muassa etäisyys, esteet, laitekokoonpano, radioaaltojen vahvuus/häiriöt, seinämateriaalit ja käynnissä olevat ohjelmat.
  Siirrä VAIO-tietokone pois esteiden läheltä tai lähemmäs käyttämääsi liityntäpistettä.

- Tarkista, että liityntäpiste näkyy Yhteys muodostettu kohteeseen -ikkunassa.
  Valitse (Käynnistä), Ohjauspaneeli, Verkko ja Internet, Verkko- ja jakamiskeskus ja Yhdistä verkkoon ja tarkista sitten, että liityntäpiste näkyy Yhteys muodostettu kohteeseen -ikkunassa.

- Tarkista, että suojausavain on oikea.
  Tietoturvasyistä suojausavaimen merkit näkyvät merkkeinä "•". Syötä se uudelleen. [Tietoja]

- Varmista, että VAIO-tietokoneen langattoman lähiverkon (WLAN) asetukset ovat liityntäpisteen mukaiset. [Tietoja]

- Varmista, että VAIO-tietokoneen Internet-asetukset on määritetty oikein.
  Jos virustorjuntaohjelma tai Windows-käyttöjärjestelmän palomuuri asettaa rajoituksia Internet-käytölle, VAIO-tietokone ei voi ehkä muodostaa Internet-yhteyttä. Tarkista asetukset.

- Varmista, että Virranhallinta-asetukset-ikkunassa Langattoman sovittimen asetukset -asetuksena on Paras mahdollinen suorituskyky.
  Valitse (Käynnistä), Ohjauspaneeli, Järjestelmä ja suojaus ja Virranhallinta-asetukset. Valitse käytössä olevan virrankäyttösuunnitelman kohdalta Muuta suunnitelman asetuksia ja valitse sitten Muuta virranhallinnan lisäasetuksia. Valitse Lisäasetukset-välilehti, kaksoisnapsauta ensin Langattoman sovittimen asetukset -kohtaa ja sitten Virransäästötila-kohtaa ja valitse Paras mahdollinen suorituskyky.