VAIO-käyttöopas SVE1111-sarja

Reference

# BLUETOOTH(R)-toiminnon käyttöön liittyviä huomautuksia
<BLUETOOTH-yhteensopivat mallit>

Lue seuraavat oikeaa käyttöä koskevien varotoimien kuvaukset huolellisesti ennen BLUETOOTH-toiminnon käyttämistä.

- BLUETOOTH-toimintojen käyttöä voi olla rajoitettu joissakin maissa ja joillakin alueilla paikallisilla säännöksillä.

- BLUETOOTH-toiminto ei valmistajasta tai valmistajan käyttämästä ohjelmistoversiosta riippuen ehkä toimi kaikkien laitteiden kanssa. Tarkasta BLUETOOTH-laitteen järjestelmävaatimukset ennen sen ostamista.
  Lisätietoja BLUETOOTH-laitteista on VAIO-tukisivustossa.
  Osa BLUETOOTH-laitteista edellyttää todentamista (laiteparin muodostamista), jotta ne voidaan yhdistää toisiin laitteisiin. Tee todennus ennen tällaisten laitteiden yhdistämistä.

- Monet eri laitteet käyttävät samaa 2,4 GHz:n taajuutta kuin BLUETOOTH-laitteet. BLUETOOTH-laitteissa käytetään tekniikkaa, joka minimoi muista samaa aallonpituutta käyttävistä laitteista peräisin olevat häiriöt, mutta radiohäiriöt saattavat kuitenkin aiheuttaa tiedonsiirron hidastumista, tiedonsiirtoetäisyyden lyhenemistä ja joissakin tapauksissa tiedonsiirron estymistä.

- Viestintäsiirtonopeus ja -etäisyys voivat vaihdella seuraavien tekijöiden mukaan:

- viestintälaitteiden välinen etäisyys

- laitteiden välissä olevat esteet

- ympäröivä tila, mukaan lukien seinät ja niiden materiaalit

- laitekokoonpano

- käytettävä ohjelma

- radio-olosuhteet.
  Viestintäyhteys voi katketa radio-olosuhteiden vuoksi..

- Jos VAIO-tietokone on yhteensopiva nopean BLUETOOTH-tekniikan kanssa ja aiot käyttää sitä nopeaan tiedonsiirtoon, ota sekä langattoman lähiverkon toiminnot että BLUETOOTH-toiminnot käyttöön tietokoneessa.

- BLUETOOTH-standardin rajoitusten ja ympäristöstä aiheutuvien sähkömagneettisten häiriöiden vuoksi suuret tiedostot saattavat joskus vioittua jatkuvan tiedonsiirron aikana.

- Useiden BLUETOOTH-laitteiden liittäminen VAIO-tietokoneeseen voi aiheuttaa yhteyden ruuhkautumisesta johtuvaa hidastumista, jolloin laitteiden toiminta voi heikentyä. Tämä ilmiö on tyypillinen BLUETOOTH-tekniikalle, ei merkki toimintahäiriöstä.

- Video- ja äänisignaalien synkronointi voi häiriintyä, jos videota toistetaan VAIO-tietokoneessa ja ääni toistetaan tietokoneeseen liitetyn BLUETOOTH-äänilaitteen kautta. Tämä ilmiö on tyypillinen BLUETOOTH-tekniikalle, ei merkki toimintahäiriöstä.

- Kaikki BLUETOOTH-laitteet on sertifioitava Bluetooth SIG:n ohjeiden mukaisesti sen varmistamiseksi, että ne täyttävät BLUETOOTH-standardin vaatimukset.
  Vaikka BLUETOOTH-laitteet täyttävät BLUETOOTH-standardin vaatimukset, yksittäisten laitteiden suorituskyky, ohjearvot ja toimintatavat saattavat vaihdella. Tietojen vaihtaminen ei ole ehkä mahdollista kaikissa tilanteissa.

- Kaikkien BLUETOOTH-laitteiden yhteensopivuutta VAIO-tietokoneen kanssa ei taata.

- Jos BLUETOOTH-toiminto on poistettava käytöstä nopeasti, sammuta VAIO-tietokone.

Aiheeseen liittyvää
Tietoja BLUETOOTH(R)-toiminnosta<BLUETOOTH-yhteensopivat mallit>
Viestintä muiden BLUETOOTH(R)-laitteiden (kuten hiiren) kanssa<BLUETOOTH-yhteensopivat mallit>
BLUETOOTH(R)-yhteyksien lopettaminen<BLUETOOTH-yhteensopivat mallit>
Tietoja BLUETOOTH(R)-yhteyksien suojauksesta<BLUETOOTH-yhteensopivat mallit>
Langattoman lähiverkon käyttöön liittyviä huomautuksia